open-index/open-wikipedia-markdown huggingface dataset:
Francisco Morazán

**Francisco Morazán Quezada** (3. lokakuuta 1792 Tegucigalpa – 15. syyskuuta 1842 San José, Costa Rica) oli hondurasilainen kenraali ja liberaalipoliitikko, joka johti useita Keski-Amerikan maita 1827–1842. Hän oli myös Keski-Amerikan liittotasavallan presidentti.

## Elämäkerta

Morazán syntyi Hondurasissa 1792, ja hän ei käynyt kouluja. Hän liittyi nuorena armeijaan ja sai pian tunnustusta urheudestaan. Morazán oli kookas aikakauteen nähden, älykäs ja johtamistaitoinen, joten hän sai myös pian johtotehtäviä. Morazán osallistui myös politiikkaan ja vastusti 1821 Keski-Amerikan liittämistä Meksikoon. Keski-Amerikan liittotasavalta irtautuikin Meksikosta 1823.

Liberaali Manuel José Arce valittiin Keski-Amerikan liittotasavallan presidentiksi 1824, mutta hän siirtyi hallituskaudellaan konservatismin suuntaan. Liberaalien ja konservatiivien riidat räjähtivät, kun Arce lähetti armeijansa kapinoivaan Hondurasiin. Morazán johti Hondurasin puolustusta, mutta hänet kukistettiin, ja hän joutui lähtemään maanpakoon. Nicaraguassa Morazán sai johdettavakseen pienen armeijan, joka onnistui kukistamaan liittotasavallan joukot La Trinidadin taistelussa 11. marraskuuta 1827. Morazánista tuli voiton ansiosta liberaalien johtohahmo. Liberaalit kaatoivat konservatiivihallinnon 1829, ja Morazán valittiin seuraavana vuonna liittotasavallan presidentiksi.

Morazán uudisti presidenttinä liittotasavaltaa. Hän muun muassa rajoitti katolisen kirkon valtaa. Hän siirsi 1834 pääkaupungin San Salvadoriin, ja hänet valittiin jatkokaudelle 1835. Morazán onnistui kukistamaan useita konservatiivien kapinayrityksiä. Guatemala syttyi kuitenkin intiaanien tukema kapina, jota johti lukutaidoton sikafarmari Rafael Carrera. Kansannousua seurasivat useat muut konservatiivijohtajat, mutta Morazán oli taitava sotapäällikkö, ja hän pystyi voittamaan vuonna 1839 käydyssä San Pedro Perulapánin taistelussa määrällisesti suuremman vastustajan. Liittotasavalta oli kuitenkin jo pahasti hajaantunut, ja Morazán johti käytännössä enää El Salvadoria, Costa Ricaa ja joitakin mutia yksittäisiä alueita.

Nicaragua erosi liittotasavallasta 5. marraskuuta 1838, ja sitä seurasivat muutaman vuoden sisällä muutkin valtiot. Carreran joukot onnistuivat kukistamaan liittotasavallan armeijan lopulta 1840, ja Morazán lähti maanpakoon Kolumbiaan. Costaricalainen kenraali Vicente Villaseñor houkutteli 1842 Morazánin auttamaan häntä Braulio Carrillo Colinan vastaisessa kapinassa. He onnistuivat kaatamaan hallinnon, ja Morazán nimettiin Costa Rican presidentiksi. Hänen tavoitteenaan oli yhdistää Keski-Amerikka uudestaan Costa Ricasta käsin. Kansa nousi kuitenkin Morazánia vastaan, ja hänet syöstiin pian vallasta. Morazán ja Villaseñor teloitettiin 15. syyskuuta 1842.

## Lähteet

## Aiheesta muualla
Rekki

**Rekki** on miesten telinevoimistelulaji, jossa voimistelija suorittaa telineellä heilahduksia ja käännöksiä  pysähtyen välillä eri asentoihin. Voimistelija heilahtelee eteen- ja taaksepäin ilman pysähdyksiä, tekee liikkeitä niin rekin alla kuin päällä ja vaihtaa otetaan moneen kertaan. Rekistä päästetään liikesarjan aikana usein irti. Voimistelijan vartalo ei saa koskettaa rekkiä. 

Rekki on ollut olympialaji voimistelussa ensimmäisistä nykyaikaisista olympialaisista vuonna 1896 lähtien.

## Laite
Lajissa käytetään voimistelulaitteena rekkitankoa, jonka on kehittänyt saksalainen Friedrich Ludwig Jahn 1800-luvun alussa. Rekkitanko on kiillotettu teräksinen tanko, jonka halkaisija on 2,8 cm, pituus 2,4 metriä ja korkeus lattiasta noin 2,8 metriä.

## Lähteet

## Aiheesta muualla
Ports of Call

**Ports of Call** on Jack Vancen vuonna 1998 ilmestynyt tieteisromaani. Kirja muodostaa kokonaisuuden vuonna 2004 ilmestyneen romaanin **Lurulu** kanssa.

## Lähteet

## Aiheesta muualla
* Ports of Call. Publishers Weekly 1998. 
* Greg L. Johnson: Ports of Call . The SF Site 1998. 
* Eric Brown: Ports of Call. Infinity plus 3.3.1999. 
* Lurulu. Publishers Weekly 2005. 
* Alexander Feht: Long-awaited conclusion for the ”Ports of Call” . 2005. 
* Patrick Hudson: Lurulu. Zone-SF.com 2005. 
* Matthew Hughes: Lurulu . The SF Site 2005.
Russell Hoban

**Russell Hoban** (4. helmikuuta 1925 – 13. joulukuuta 2011) oli yhdysvaltalainen kirjailija. Hän kirjoitti monen genren kirjoja, fantasiaa, science fictionia, lastenkirjoja ja runoja. 

## Suomennetut teokset
* Myry ei saa unta, Russel Hoban, suom. Leena Koivukoski, kuv. Garth Williams. 1961. 2. p. 1982 
* Hiiri ja hänen lapsensa , Russel Hoban, suom. Pirkko Lokka. 1975 
* Kymmenen mitä? Salaperäinen laskukirja, Sylvie Selig, suom. Riitta Mäyrälä. 1975 
* Mistä saisin ystävän? katsele ja kerro, Sylvie Selig, suom. Riitta Mäyrälä. 1975 
* Myry saa pikkusiskon, kuv. Lillian Hoban, suom. Pirkko Harainen. 1984 
* Myry syntymäpäivillä, kuv. Lillian Hoban, suom. Pirkko Harainen. 1985 
* Myryn parhaat kaverit, kuv. Lillian Hoban, suom. Pirkko Harainen. 1986 

## Lähteet
Dean Smith (täsmennyssivu)

**Dean Smith** voi tarkoittaa seuraavia henkilöitä:

* Dean Smith (s. 1988), moottoriurheilija
* Dean Smith (1931–2015), koripallovalmentaja
* Dean Smith (1932–2023), yleisurheilija
Ramón Ernesto Cruz

**Ramón Ernesto Cruz Uclés** (4. tammikuuta 1903 San Juan de Flores – 6. elokuuta 1985 Tegucigalpa) oli hondurasilainen poliitikko. Hän toimi maansa presidenttinä 1971–1972.

Hän opiskeli oikeustiedettä, politiikkaa ja sosiaalitieteitä Hondurasin yliopistossa ja suoritti tutkinnon vuonna 1928. Vuonna 1963 hän oli presidenttiehdokkaana, mutta eversti Oswaldo López Arellanon vallankappaus esti vaalien lopputuloksen toteuttamisen. Hän pääsi nousemaan valtaan vasta 1971. Lyhyen presidenttikauden tärkein saavutus oli suhteiden paraneminen naapurimaa El Salvadorin kanssa sitä vastaan käydyn jalkapallosodan jälkeen. Vuonna 1971 Lopez Arellanon uusi kaappaus syrjäytti jälleen Cruz Uclésin.

## Lähteet
Rytis Vaišvila

**Rytis Vaišvila** (s. 23. toukokuuta 1971 Klaipėda, Liettuan SNT, Neuvostoliitto) on liettualainen kilpauransa päättänyt koripalloilija ja nykyinen KK Neptūnasin koripallovalmentaja.

## Ura
Vaišvila aloitti ammattilaisuransa Atletas Kaunasissa vuonna 1990 ja edusti seuraa vuoteen 1996 asti. Tämän jälkeen hän siirtyi BC Alytusiin, jossa hän pelasi kolmen kauden ajan. Kaudeksi 1999–2000 Vaišvila siirtyi Torpan Poikiin. Vuodet 2000–2002 hän pelasi venäläisessä PBC Ural Greatissa. Myöhemmin urallaan Vaišvila edusti muun muassa latvialaista BK Skontoa sekä saksalaista DJK Würzburgia.

Vaišvila pelasi myös Liettuan maajoukkueessa, jonka mukana hän oli voittamassa olympiapronssia vuonna 1996. Hän pelasi olympialaisissa kuusi ottelua ja teki parhaassa ottelussaan seitsemän pistettä Yhdysvaltoja vastaan.

## Lähteet

## Aiheesta muualla
*Sports-Reference
The Blue World

**The Blue World** on Jack Vancen vuonna 1966 ilmestynyt tieteisromaani. Teos on laajennettu vuonna 1964 ilmestyneestä pienoisromaanista ”The Kragen”. Vance kirjoitti kertomukset 1963.

## Lähteet

## Aiheesta muualla
* Joan Montserrat: The Blue World. Infinity plus 13.12.2003.
Emphyrio

**Emphyrio** on Jack Vancen vuonna 1969 ilmestynyt tieteisromaani. Vance kirjoitti teoksen 1967. Teos on julkaistu myös kokoomateoksessa *[[The Jack Vance Reader]]* vuonna 2008.

## Lähteet

## Aiheesta muualla
* Stuart Carter: Emphyrio. Infinity plus 4.12.1999. 
* Rich Horton: Emphyrio. The SF Site plus 2000. 
* Mark Pack: Jack Vance’s Emphyrio: science fiction with a dash of electioneering. 19.12.2010. 
* Heloise Merlin: Emphyrio. 3.12.2008.
Another World

**Another World** voi tarkoittaa ainakin seuraavia:

* *[[Another World (videopeli)|Another World]]*, videopeli vuodelta 1991
* *[[Another World (televisiosarja)|Another World]]*, yhdysvaltalainen vuosina 1964–1999 tuotettu saippuasarja
* *[[Another World (Brian Mayn albumi)|Another World]]*, Brian Mayn albumi
* *[[Another World (Gerry Raffertyn albumi)|Another World]]*, Gerry Raffertyn albumi
* *[[Another World (John Patituccin albumi)|Another World]]*, John Patituccin albumi
* *[[Another World (The Rochesin albumi)|Another World]]*, The Rochesin albumi.
Carpenterin oireyhtymä

**Carpenterin oireyhtymä** on autosomissa peittyvästi periytyvä oireyhtymä, jonka piirteitä ovat epämuodostumat sormissa, varpaissa, päässä ja kasvoissa. Kallo on muotoutunut tornimaisesti, ja sormia ja varpaita on liittynyt yhteen. Tyypillistä on myös lyhytkasvuisuus ja lihavuus. Noin joka toinen oireyhtymän saanut on syntynyt sydänvian kanssa, ja harvoin on tavattu kehitysvammaisuutta. Oireyhtymästä kärsivillä on mitattu älykkyysosamääriä, jotka ovat vaihdelleet välillä 52–104. Oireyhtymään on liittynyt kuuroutta ja optista atrofiaa.

Carpenterin oireyhtymä kuvattiin ensi kertaa vuonna 1909, ja vuoteen 2005 mennessä raportteja siitä oli tehty 50. Oireyhtymä tunnetaan myös II-tyypin suippopäisyys-yhdyssormisuutena eli akrokefaliasyndaktyliana.

## Lähteet
Intian jako

**Intian jako** oli toimenpide, jossa Brittiläinen Intia jaettiin vuonna 1947 uskontorajojen perusteella kahdeksi valtioksi, hinduenemmistöiseksi Intiaksi ja muslimienemmistöiseksi Pakistaniksi. Jaon yhteydessä Pakistanin puolelle siirtyi kahdeksan miljoonaa muslimia Intian puolelta rajaa, niin sanotut muhajirit, pakolaiset tai siirtolaiset. 

Itä-Pakistanina tunnettu Itä-Bengalin maakunta kuului Pakistaniin vuoteen 1971 asti, jolloin se itsenäistyi Intian sotilaallisella tuella itsenäisyyssodassa nykyiseksi Bangladeshin valtioksi.

## Lähteet
George Hay

**William George ”The Western Wizard” Hay** (10. tammikuuta 1898 – 13. heinäkuuta 1975) oli kanadalainen ammattilaisjääkiekkoilija, joka pelasi hyökkääjänä Regina Capitalsissa ja Portland Rosebudsissa Western Canada Hockey League -liigassa (WCHL) sekä Chicago Blackhawksissa ja Detroit Red Wingsissa National Hockey Leaguessa (NHL). Hän siirtyi NHL:ään vuonna 1926 kun Rosebuds myytiin kilpailijaliigaan. Myöhemmin hän teki Chicago Blackhawksin historian ensimmäisen maalin. Hän jäi eläkkeelle 1933 pelattuaan sitä ennen useita kausia Red Wingsissä.

## Saavutuksia
* WCHL:n ykköstähdistössä neljästi.
* Detroit Falconsin kapteeni 1930–1931
* Manitoba Hockey Hall of Famessa.
* Hockey Hall of Fame 1958.

## Aiheesta muualla
* George Hay legendsofhockey.net -sivustolla 
*
Luettelo valokuvakirjoista

Tässä luettelossa on valokuvaan ja valokuvaamiseen liittyviä kirjoja. Tässä ei ole luetella kuvateoksia eri aihepiireistä.

## Väitöskirjoja
*Albrecht, Kristoffer (2001). Creative Reproduction. Taideteollinen korkeakoulu.
*Brusila, Riitta (1997). Realismista fiktioon. Visuaalisuus ja suomalaiset aikakauslehdet. Taideteollinen korkeakoulu.
*Elo, Mika (2005) Valokuvan medium. Taideteollinen korkeakoulu.
*Eskola, Taneli (1997). Teräslintu ja lumpeenkukka. Taideteollinen korkeakoulu.
*Heikkilä, Elina (2006). Kuvan ja tekstin välissä. Kuvateksti uutiskuvan ja lehtijutun elementtinä. Helsingin yliopisto.
*Hietaharju, Mikko (2006) Valokuvan voi repiä. Valokuvan rakenne-elementit, käyttöympäristöt sekä valokuvatulkinnan syntyminen. Jyväskylän yliopisto.
*Kaila, Jan (2002). Valokuvallisuus ja esittäminen nykytaiteessa. Kuvataideakatemia.
*Koivunen, Leila (2006). Visualising the "Dark Continent". The Process of Illustrating Nineteenth-Century British Travel Accounts of Africa. Turun yliopisto. 
*Kuusinen, Asta (2006). Shooting from the Wild Zone. Helsingin yliopisto.
*Käyhkö, Unto (1995). Painted and Photographed Portraits in Finland 1839-1870: Jyväskylän yliopisto.
*Laakso, Harri (2003). Valokuvan tapahtuma. Taideteollinen korkeakoulu.
*Männistö, Anssi (1999). Islam länsimaisessa hegemonisessa diskurssissa. Tampereen yliopisto.
*Salo, Merja (1997). Nautinnon, vaaran ja varoituksen merkit. Taideteollinen korkeakoulu.
*Saraste, Leena (2004). Valo, muoto vai elämä. Kameraseurat kohti modernia 1950-luvulla. Helsingin yliopisto.
*Seppänen, Janne (2001). Valokuvaa ei ole.Tampereen yliopisto.
*Suonpää, Juha (2002). Petokuvan raadollisuus. Luontokuvan yhteiskunnallista merkitystä metsästämässä. Taideteollinen korkeakoulu.
*Ulkuniemi, Seija (2005) Valotetut elämät – Perhevalokuvan lajityyppiä pohtivat tilateokset dialogissa katsojien kanssa. Lapin yliopisto.
*Vanhanen, Hannu (2002). Kuvareportaasin (r)evoluutio. Tampereen yliopisto.

## Muuta kirjallisuutta
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* *[[Luontokuvauksen käsikirja]]*, toim. Markku Saiha, Docendo, 2012 
* Hannu Hautala & Pekka Punkari, *[[Hannu Hautalan luontokuvausopas]]*, Docendo, 2012 
*
HMS Manligheten (1785)

**HMS Manligheten** oli Ruotsin laivaston  64-tykkinen linjalaiva.

## Valmistus
Alus perustui Fredrik Henrik af Chapmanin tekemiin piirustuksiin linjalaiva *Kronprins Gustav Adolfin* valmistamiseksi. Samoilla piirustuksilla valmistettiin lopulta kymmenen alusta. *Manligheten* tilattiin Karlskronan telakalta ja valmistui 1785.

## Palvelus
Palveluksensa aikana se osallistui operaatioihin 1789–1790, 1807–1809 ja 1812–1814 sekä 1810–1811 Karlskronan sulkulaivastoon. Alus romutettiin vuonna 1864.

## Lähteet
*

### Viitteet

## Aiheesta muualla
*Swedish Third Rate ship of the line 'Manligheten' (1785) 
*Virgin, Karin: Vrakfynd nära Sveaborg kan vara linjeskeppet Kronprins Gustav Adolf
Pamela Geller

**Pamela Geller** (s. 1958) on yhdysvaltalainen bloggaaja, kirjailija ja konservatiivinen poliittinen aktivisti. Hänet tunnetaan etupäässä islamin kriitikkona, vastajihadistina ja väitettyjen muslimien salaliittohankkeiden kuvailijana, kuten New Yorkin World Trade Centerin läheisyyteen kaavaillun moskeijan vastustajien keulakuvana.

Gellerillä on vahvat sidokset Yhdysvaltojen teekutsuliikkeeseen. Hän perusti islamkriitikko Robert Spencerin kanssa Stop Islamization of America ja Freedom Defense Initiative -järjestöt. Hän toimii äärioikeistolaisen English Defence Leaguen esikuvana.

## Lähteet

## Aiheesta muualla
* Gellerin Atlas Shrugs -blogi
Raimo Veranen

**Raimo Veranen** (27. heinäkuuta 1942 Helsinki – 4. joulukuuta 2011 Kööpenhamina, Tanska) oli suomalaistanskalainen kuvataiteilija. Hän asui Tanskassa. 

Veranen opiskeli Helsingin yliopistossa valtiotieteitä ennen kuin ryhtyi taiteilijaksi. Hän teki elämäntyönsä pääasiassa Ruotsissa ja Kööpenhaminassa. Veranen oli kuvanveistäjä ja taidemaalari. Hän oli Taidemaalariliiton ja Suomen taiteilijaseuran jäsen. Hän kuului myös tanskalaiseen kuvanveistäjien yhdistykseen Den Gyldne. Hän asui Ruotsissa Lundissa josta hän muutti 1970-1980-luvun vaihteessa Kööpenhaminaan. Hänen ateljeensa oli Gylsbodassa.

Hänen töitään on ollut näyttelyissä Suomessa, muun muassa Porissa, Iissä, Verlassa ja  Artpurhassa Anjalankoskella. Tanskassa hänen töitään on pysyvästi Tanskan prinssi Henrikin kokoelmissa, Nokian Kööpenhaminan toimipisteessä ja Kastrupin lentoasemalla on työ *Ready to Fly*.

Tunnetuimmissa töissään hän kuvaa alastomia naisfiguureja eroottissävyisesti. Hän edisti Tanskassa suomalaista kulttuuria ja sai niistä ansioista Leijonan ritarikunnan ritarimerkin 1998.

Veranen opetti Tanskan kuninkaallisessa taideakatemiassa 1983-1986 ja oli professori Robert Jacobsenin assistentti.

## Lähteet

## Aiheesta muualla
*Raimo Verasen sivusto
Ruoriahvenet

**Ruoriahvenet** (Kyphosidae), aiemmin *ruorikalat*, on nykyisin aurinkoahvenkalojen lahkoon luettava kalaheimo. Ruoriahvenia tavataan kaikista lämpimistä valtameristä.

## Taksonomia
Nykyisin ruoriahventen heimossa on vain kaksi sukua ja 12-16 lajia. Aiemmin heimon käsite oli laajempi, siinä oli viisi alaheimoa, joissa oli yhteensä 15 sukua ja n 42 lajia. Uudemmassa luokituksessda alaheimot on erotettu omiksi heimoikseen (Girellidae, Kyphosidae, Microcanthidae, Scorpididae).

## Lähteet
Luigi Carpaneda

**Luigi Arturo Carpaneda** (28. marraskuuta 1925 Milano, Italian kuningaskunta – 14. joulukuuta 2011 Milano) oli italialainen miekkailija, olympiavoittaja ja maailmanmestari.

Carpaneda voitti floretilla Italian joukkueessa kalvan joukkuekilpailun kultaa Melbournen kesäolympialaisissa 1956 ja hopeaa Rooman kesäolympialaisissa 1960. Maailmanmestaruuskilpailuista hän saavutti floretin joukkuekilpailussa yhden kulta- ja yhden pronssimitalin.

Carpaneda kilpaili myöhemmin myös purjehduksessa. Hän kuoli 86-vuotiaana Milanossa.

## Lähteet
* Luigi Carpaneda Biography and Olympic Results  Olympics at Sports-Reference.com 

### Viitteet
Shanghai Shenhua

**Shanghai Greenland** on vuonna 1993 perustettu kiinalainen jalkapalloseura Shanghain kaupungista. Seuran miesten edustusjoukkue pelaa maan korkeimmalla sarjatasolla Kiinan Superliigassa. 

## Historia

Shanghai Shenhua on perustettu vuonna 1993 Shanghai Football Clubin uudelleenorganisoinnin yhteydessä. Shenhua on ollut koko toimintansa ajan puhtaasti ammattilaisseura ja pelannut perustamisestaan saakka Kiinan pääsarjassa. Se on voittanut maan mestaruuden kahteen otteeseen.

Shanhgai Shenhuan pääomistajana toimii kiinalainen liikemies Zhu Jun, joka omistaa 75% seuran osakkeista. Zhu Jun osti seuran osake-enemmistön vuonna 2007 ja yhdisti aiemmin omistamansa Shanghai Unitedin toiminnan Shenhuaan. Zhu Junin aikana seuran organisaatiota on kehitetty kansainväliseen suuntaan ja tammikuussa 2009 Shenhuasta tuli ensimmäinen kiinalaisseura, joka palkkasi itselleen toimitusjohtajan ja teknisen johtajan. Toimitusjohtajaksi Zhu Jun palkkasi seuran entisen päävalmentajan uruguaylaisen Osvaldo Gimenezin ja tekniseksi johtajaksi PSV Eindhovenissa työskennelleen Stan Valckxin. 

Helmikuussa 2014 Shanghai Shenhua siirtyi Greenland Holding Group Companyn omistukseen.  Joukkueen nimi vaihdettiin Shanghai Greenland FC:ksi. 

## Saavutukset

* Kiinan mestaruus (4): 1961, 1962 *(Shanghai FC)*, 1995, 2003
**Hopeaa (12): 1956, 1964, 1973, 1991 *(Shanghai FC)*, 1996, 1997, 1998, 2000, 2001, 2005, 2006, 2008
* Kiinan cup (3): 1956, 1991 *(Shanghai FC)*, 1998
**Hopeaa (2): 1995, 1997
* Itä-Aasian Mestarien liiga: 2007

## Entisiä valmentajia

*  Sergio Batista
*  Miroslav Blažević
*  Francis Gillot
*  Gregorio Manzano
*  Valeri Nepomnjaštši
*  Ljupko Petrović
*  Gus Poyet
*  Quique Sánchez Flores
*  Andrzej Strejlau
*  Jean Tigana
*  Howard Wilkinson

## Lähteet

## Aiheesta muualla

* Virallinen sivusto
Razan Zaitouneh

**Razan Zaitouneh** (; s. 29. huhtikuuta 1977) on syyrialainen ihmisoikeusjuristi. Hän osallistui aktiivisesti Syyrian kansannousuun 2011 ja on joutunut piileskelemään sen jälkeen kun viranomaiset ovat syyttäneet häntä ulkomaiseksi agentiksi. Hänen miehensä on pidätetty. 27. lokakuuta 2011 hänelle myönnettiin Euroopan parlamentin vuoden 2011 Saharovin ajatuksenvapauspalkinto yhdessä neljän muun arabin kanssa. Aiemmin hänelle on myönnetty Anna Politkovskaja -palkinto, jonka myöntää Reach All Women in War -järjestö.

## Lähteet

## Aiheesta muualla
*Profile, Huffington Post
Småland (täsmennyssivu)

**Småland** tarkoittaa seuraavia asioita:
*Småland
;Ruotsin merivoimat
*HMS Småland (1694), 70-tykkinen linjalaiva
*HMS Småland (1688), 80-tykkinen linjalaiva
*HMS Småland (1749), kaleeri
*HMS Småland (J19), Halland-luokan hävittäjä.
Yritysten hallinnointi- ja ohjausjärjestelmä

**Yritysten hallinnointi- ja ohjausjärjestelmä** (YHOJ) määrittelee tietyssä maassa toimivien yritysten sidosryhmien suhteita päätöksenteossa ja vastuunkannossa. Tärkeimmät sidosryhmät ovat kunkin yrityksen johto, hallitus, osakkeenomistajat ja työntekijät. Yritysten hallinnointi- ja ohjausjärjestelmä on ympäristö, jossa määräytyy, millainen on eri sidosryhmien vaikutusvalta yritysten asioissa.

Yritysten hallinnointi- ja ohjausjärjestelmä koostuu erilaisista ajan myötä muodostuneista käytänteistä eli tavoista. Niitä voi olla esimerkiksi tapa, jota noudattaen johtokunnan jäseniä yleensä haetaan ja nimitetään tehtäväänsä. Kokonaisuuteen kuuluu myös säädöksiä, jotka koskevat tilinpitoa ja mm. yrityksen tuloksesta annettavia tietoja. Järjestelmän tärkeä osa ovat myös erilaiset valvovat viranomaiset, kuten kilpailuvirasto ja työviranomaiset. Yrityksen perustajan tai johtajan on otettava näiden – ja monien muiden – tahojen vaatimukset huomioon päätöksissään.

Yritysten hallinnointi- ja ohjausjärjestelmä antaa kullekin yritykselle välineet tavoitteiden saavuttamiseen ja saavutusten seurantaan. Hyvä YHOJ antaa yrityksen hallitukselle ja johdolle sellaisia kannustimia, jotka ohjaavat heitä toimimaan yrityksen ja sen osakkeenomistajien edun mukaisesti.

Englanninkielessä yritysten hallinnointi- ja ohjausjärjestelmää kutsutaan ilmauksella *corporate governance*. Suomenkielessä on puhuttu myös hyvästä hallintotavasta tai jopa hallinnointikoodista. Terminä *yritysten hallinnointi- ja ohjausjärjestelmä* on vakiintumassa, sillä sitä käytetään esimerkiksi Euroopan unionin vihreän kirjan suomenkielisessä käännöksessä.

## Lähteet
Sarjis

**Sarjis** oli vuosina 1972–1974 ilmestynyt, pelkästään suomalaista sarjakuvaa julkaissut sarjakuvalehti. Lehden kustantajana oli sittemmin Semiciin yhdistetty Kustannus Oy Williams ja päätoimittajana Veikko Savolainen.

Lehden piirtäjien ydinjoukon muodostivat Joonas-sarjakuvastaan tunnettu Veikko Savolainen sekä muista piirtäjistä Usko Laukkanen (nimimerkki Foi), Seppo Lindqvist, Veli-Pekka Alare, Hannu Kuukkanen (nimimerkki Valto), Tarmo Koivisto ja Kari Leppänen (nimimerkki Oskari). Myöhemmin tunnetuiksi tulleista suomalaisen sarjakuvan tekijöistä lehdessä esiintyivät lisäksi myös Ursula Niemistö, Hannu Mänttäri, Mauri Kunnas, Harri Vaalio (nimimerkki Wallu), Ilkka Heilä, Martti Sirola ja Jorma Pitkänen (nimimerkki Jope).

Edellämainittujen lisäksi seuraavien 28 sarjakuvantekijän töitä julkaistiin:
Timo Aarniala, Kai Bergroth (KJB), Seppo Halinen, Pauli Heikkilä, Elisse Heinimaa, Jouko Innanen (Joke), Timo Kästämä, Timo Lemettinen, Jukka Linko, Kalevi Manninen, Timo Mikama, Eero Nykänen, Jyrki Nykänen, Harri Ojala, Pertti Palttala (Pera), Pasi Penkki, Kalervo Pulkkinen, Risto Pulkkinen (Ripa), Sakari Pulkkinen, Riku Päivärinta, Sameli Rantanen (Santtu), Ilkka Remes, Matti Remes, Olli Savolainen (Olli Snen), Tarmo Soukka (Tsou), Heikki Tiiainen (ht), Juha Tikkanen ja Kai Tuloisela.

Lehden ansiosta koko joukko ennestään tuntemattomia sarjakuvantekijöitä ja amatöörejä pääsi julkisuuteen. Monelle töiden julkaiseminen merkitsi kannustusta harrastuksen syventämiseen tai jopa sysäystä ammattiin.

Sarjakuvien julkaisemisen lisäksi lehdessä annettiin neuvoja hyvän sarjakuvan tekemiseen. Myöskin järjestettiin sarjakuvakilpailuja, joissa esimerkiksi sarjan juoni ja nimi oli annettu.

Lehdessä oli myös suomalaisen sarjakuvan historiaa tai esimerkiksi sarjakuvan sanomaa käsitteleviä artikkeleita. Kirjoittajina olivat muun muassa Osmo Jokinen, Heikki Kaukoranta ja Jukka Rislakki. Esimerkiksi sellaiset nimet kuin Kari Suomalainen, Erkki Tanttu (Rymy-Eetu), Asmo Alho ja Mika Waltari (Kieku ja Kaiku) ja Aarno Liuksiala (Pöllisen möhläyksiä) pääsivät esimerkkeinä esiin.

## Lähteet

## Aiheesta muualla
*Sarjiksessa julkaistuja ohjeita sarjakuvantekemiseen
*Sarjiksessa julkaistut sarjakuvaa käsittelevät artikkelit 1973–1974
*Sarjis n:o 2 1974, pdf-tiedosto n. 9 MB
Manavgat

**Manavgat** on kaupunki ja piirikunta Antalyan maakunnassa Turkissa, noin 70 kilometriä Antalyan kaupungista. 

Vuonna 2022 kaupungissa oli noin 166&nbsp;000 asukasta, piirikunnassa 253&nbsp;000.

Kaupunki sijaitsee sisämaassa, Taurusvuoriston rinteiden alapuolella, mutta läheisellä rannalla on nykyisin hotelleja. Aiemmin siellä on eletty kalastuksella ja maanviljelyksellä.

Köprülün kanjoni on yksi alueen nähtävyyksistä. Oymapinarin pato Manavgat-joella tuottaa alueelle sähköä.


Tiedosto:Manavgat-IMGP1130-renemt.jpg|Moskeija Manavgatissa
Tiedosto:Manavgat waterfall by tomgensler.JPG|Manavgatin vesiputous Manavgat-joella kaupungin lähistöllä
Tiedosto:Arch dam Oymapinar (Manavgat River, Turkey).JPG|Oymapinarin pato
Tiedosto:Cruise ship in Turkish Riviera.jpg|Manavgat-joen suun lähistöllä
Tiedosto:Manavgat Stadt.JPG|Kaupunkinäkymää


## Lähteet

## Aiheesta muualla

*Manavgatin verkkosivut
Željko Rebrača

**Željko Rebrača** (; s. 9. huhtikuuta 1972 Prigrevica) on serbialainen uransa lopettanut koripalloilija.

## Ura
### Seurajoukkueet
Rebrača aloitti koripallon KK NAP Novi Sadissa, josta hän siirtyi pian KK Partizaniin. Seuran paidassa hän voitti Euroliiga-mestaruuden kaudella 1991–1992 sekä Jugoslavian-mestaruuden vuosina 1992 ja 1995. Viimeisen mestaruutensa jälkeen Rebrača hankittiin italialaiseen Benetton Trevisoon, jossa hän voitti Italian-mestaruuden kaudella 1996–1997. Lisäksi Rebrača voitti seuran paidassa Saporta Cupin kaudella 1998–1999. Vuonna 1999 hän siirtyi kreikkalaiseen Panathinaikosiin, jossa hän voitti uransa toisen Euroliiga-mestaruuden kaudella 1999–2000. Rebrača oli merkittävässä roolissa, sillä hänet valittiin Euroliigan Final Fourin arvokkaimmaksi pelaajaksi. Lisäksi hän voitti Kreikan-mestaruuden vuosina 2000 ja 2001.

Vuonna 2001 Rebrača siirtyi NBA:han, jossa hänen pelioikeutensa oli kaupattu Detroit Pistonsille. Ensimmäinen NBA-kausi oli tilastollisesti hänen parhaansa NBA:ssa, sillä hän teki 6,9 pistettä ottelua kohden. Hänet valittiin myös kauden 2001–2002 . Rebrača edusti Detroitia helmikuuhun 2004 asti, jolloin hänet kaupattiin Atlantalle, jossa hän vietti loppukauden. Vuodet 2004–2007 Rebrača edusti Los Angeles Clippersia. Hän kärsi sydänongelmista ja joutui olemaan kaudella 2005–2006 tämän takia sivussa 25 ottelua. Kaudella 2006–2007 hän ei pelannut yhtään ottelua. Vuonna 2007 Rebrača palasi Eurooppaan, Pamesa Valenciaan. Hän ilmoitti lopettavansa ammattilaiskoripalloilun saman vuoden joulukuussa.

### Maajoukkue
Rebrača edusti maajoukkuetasolla Jugoslaviaa ja myöhemmin Serbia ja Montenegroa. Hän voitti EM-kisoista kultaa vuosina 1995 ja 1997. MM-kilpailuista hän saavutti kultaa vuonna 1998. Rebrača oli mukana vuosien 1996 ja 2000 olympialaisissa, joista hän saavutti olympiahopeaa vuonna 1996.

## Pelityyli
Rebrača oli pelipaikaltaan sentteri. Hänet tunnettiin hyvästä puolustustyöskentelystään ja näyttävistä donkeistaan. Lisäksi hän oli hyvä heitontorjuja.

## Lähteet

## Aiheesta muualla
*NBA:n pelaajaprofiili 
*Eurocupin pelaajaprofiili
Redmine

**Redmine** on vapaa avoimeen lähdekoodiin perustuva verkkopohjainen ja alustariippumaton projektinhallintaohjelmisto. Redminen julkaisi Jean-Philippe Lang vuonna 2006 ja se on ohjelmoitu Ruby-ohjelmointikielellä ja Ruby on Rails -ohjelmistokehyksellä. Redmineä levitetään GNU General Public License v2 -lisenssillä.

## Lähteet

## Aiheesta muualla
HMS Dristigheten (1900)

**HMS Dristigheten** oli Ruotsin laivaston rannikkopanssarilaiva ().

## Valmistus
Kuninkaallinen määräys laivastoesikunnalle annettiin 10. lokakuuta 1896, minkä mukaan esikunnan tuli toimittaa 1. syyskuuta 1897 mennessä uuden Oden-luokan aluksen piirustukset hyväksyttäviksi. Esikunta valmisti piirustuksen uutta tyyppiä olevasta aluksesta ja piirustukset hyväksyttiin 5. marraskuuta. Aluksen hankintaan tarvittavista varoista käyty keskustelu aiheutti kiistelyä parlamentissa. Yhtenä mahdollisuutena esitettiin tullimaksuista saatujen säästöjen käyttämistä aluksen hankintaan. Tällöin eräs kansanedustaja muistutti vuoden 1888 sopimuksesta, jonka mukaan säästöt olisivat budjetin tasaamiseen eikä uus'hankintoihin.

Vuoden 1898 konservatiivihallitus esitti varojen saamista Luulajan ja Narvikin väliseen rautatiehen sekä uuden rannikkopanssarilaivan hankintaan, jolloin rautatie jätettiin budjetin ulkopuolelle aluksen hankinnan ollessa halvempi.

Valmistussopimus allekirjoitettiin syksyllä 1898 Lindholmens Mekaniska Verkstad, joka toimitti rungon ja osti koneiston Motalalta. Aluksen hankintahinnaksi asetettiin 1&nbsp;910&nbsp;000 ruotsin kruunua. köli laskettiin lokakuussa 1898. Alus laskettiin vesille 28. huhtikuuta 1900 ja otettiin palveluksen 5. syyskuuta 1901.

## Palvelus
Alus muutettiin vesilentokoneidenemälaivaksi 1927, missä tehtävässä se palveli aina 13. kesäkuuta 1947 palveluksesta poistoonsa saakka. Alus jatkoi maalilaivana, kunnes se myytiin 1961 romutettavaksi Göteborgiin.

## Lähteet

*
*
*
*
*

### Viitteet
Innovaatiojärjestelmä

**Innovaatiojärjestelmä** tarkoittaa ihmisten ja organisaatioiden muodostamaa verkostoa, jossa kehitetään ja hyödynnetään uusia toimintatapoja, tuotantomenetelmiä tai keksintöjä. Innovaatiojärjestelmään kuuluu mm. innovaatiotoiminnan rahoittajia, yksityisiä ja julkisia tutkimuslaitoksia sekä korkeakouluja.

Innovaatio tarkoittaa keksintöä tai muuta uudistusta, joka on otettu käyttöön esimerkiksi kaupallisena tuotteena tai toimintatapana. On paljon keksintöjä, joista ei tule innovaatioita, koska ne eivät jostain syystä kelpaa aiotuille käyttäjille. Sama koskee patentteja: kaikkia patentoitujakaan keksintöjä ei hyödynnetä käytännössä, jolloin niistä ei tule innovaatioita.

Voidaan puhua kansallisesta innovaatiojärjestelmästä tai jonkin toimialan innovaatiojärjestelmästä. Kansallisen innovaatiojärjestelmän keskeisiä toimijoita ovat yliopistot ja muut korkeakoulut, tutkimuslaitokset sekä maassa sijaitsevat suurten yritysten tutkimusyksiköt. Kansallisen innovaatiojärjestelmän kyvyllä tuottaa kilpailukykyisiä innovaatioita voi olla huomattava vaikutus talouden kasvuun ja työllisyyteen.

Yksittäisen toimialan innovaatiojärjestelmä tuo yhteen toimialan yrityksiä. Yritykset voivat kilpailla keskenään uusilla tuotteilla, mutta niillä voi olla myös yhteisiä tutkimushankkeita esimerkiksi yhdessä toimialaa palvelevan tutkimuslaitoksen kanssa. Yhteishankkeilla luodaan perustaa tulevaisuuden innovaatioille.

Käsitys innovaatioiden taloudellisesta merkityksestä alkoi tarkentua Joseph Schumpeterin (1883–1950) kirjoitusten perusteella. Karl Marxin tavoin Schumpeter korosti kapitalististen yrittäjien kykyä ottaa käyttöön uutta, tuotantoa uudistavaa tai jopa mullistavaa tekniikkaa. 

Käsitettä *innovaatiojärjestelmä* käytti ensimmäisenä Bengt-Åke Lundvall (1941–) vuonna 1985  (ks. s. 29).

Kansallisten innovaatiojärjestelmien erojen vaikutusta maiden kilpailukykyyn pohti ensimmäisten joukossa Christopher Freeman (1921–2010). Hänen mukaansa Japani saavutti 1980-luvulla monilla teollisuudenaloilla ylivoimaisen kilpailukyvyn soveltamalla  tuotteisiin ja tuotantoprosesseihin informaatiotekniikkaa.

Omalla tutkimus- ja innovaatiopolitiikallaan Euroopan unioni on pyrkinyt avaamaan jäsenmaidensa välisiä tutkimus- ja tuotekehitysyhteistyön kansallisia rajoja. Tällöin yksittäisiin hankkeisiin voitaisiin osoittaa suurempia voimavaroja, ja eri maissa harjoitettua päällekkäistä tutkimustyötä voitaisiin vähentää. EU:n tavoitteena on luoda tutkimus- ja tuotekehitystyön sisämarkkinat, eräänlainen EU:n innovaatiojärjestelmä.

## Lähteet

## Aiheesta muualla
* Lemola, Tarmo. 2009. *Innovaation uudet haasteet ja haastajat*. WSOYpro. Helsinki.
Rion sambakarnevaali

**Rion sambakarnevaali** on Rio de Janeirossa järjestettävä karnevaali. Se järjestetään joka vuosi laskiaisen aikaan ennen paastoa ja se on maailman suurin karnevaali yli viidellä miljoonalla vuosittaisella osallistujallaan, joista lähes miljoona on turisteja.

Festivaali on järjestetty vuodesta 1723 lähtien. Vuonna 2021 ei festivaalia järjestetty koroviruspandemian vuoksi.

## Lähteet

## Aiheesta muualla
Licancabur

**Licancabur** on Chilen ja Bolivian rajalla sijaitseva kerrostulivuori. Tulivuoren kraatterissa sijaitsee yksi maailman korkeimmilla sijaitsevista järvistä.

## Lähteet

## Aiheesta muualla
Laguna Blanca

**Laguna Blanca** voi viitata muun muassa seuraaviin asioihin:

* Laguna Blanca, Chilessä sijaitseva kunta
* Laguna Blanca, Boliviassa sijaitseva järvi
* Laguna Blanca, Paraguayssä sijaitseva järvi
* Laguna Blanca, Kaliforniassa sijaitseva tekovesiallas
* Laguna Blanca (Formosa), Argentiinassa sijaitseva asutuskeskus
* Laguna Blanca (Río Negro), Argentiinassa sijaitseva asutuskeskus
Paha matka

**Paha matka** (*bad trip*, huono trippi) on yleensä hallusinogeenisten päihteiden kuten LSD:n, salvian, dekstrometorfaanin, fensyklidiinin, meskaliinin, psilosybiinisienten, kannabiksen, hulluruohojen tai dimetyylitryptamiinin käytön joskus laukaisema negatiivinen kokemus. Siitä voidaan kuitenkin puhua monien eri päihteiden, jopa alkoholin tai ekstaasin käytön yhteydessä.

Siihen voi sisältyä masennusta, pelkoja, vainoharhaisuutta, paniikkia, sekavuustila, pahoinvointia ja kehon ylikuumenemista. Paha matka saattaa kestää pidempään kuin varsinainen päihtymys ja voi myöhemmin lisätä jopa skitsofreenistyyppisen mielenterveyshäiriön riskiä. Toisaalta käyttäjät kuvaavat, että myös epämukava psykedeelimatka voi olla mielenkiintoinen mahdollisuus tutustua itseen paremmin.

## Katso myös
* HPPD
* Takauma
* Traumaperäinen stressihäiriö

## Lähteet

## Aiheesta muualla
* Psychedelic Harm Reduction  Multidisciplinary Association for Psychedelic Studies -yhdistyksen haittojenvähentämisvalistusta.
* Psychedelic Crisis FAQ: Helping someone through a bad trip, psychic crisis, or spiritual crisis - Erowid
* Crisis Intervention in Situations Related to Unsupervised Use of Psychedelics  -   Stanislav Grof, M.D.
* The Psychedelic crisis (bad trip) artikkeli Drugs-forum yhteisön wikissä.
* Psychedelic Harm Reduction and Policy luento Psychedelic Science in the 21st Century konferenssista vuodelta 2010.
* Psychedelics in the Psychiatric ER - Julie Holland, M.D. luento Psychedelic Science in the 21st Century konferenssista vuodelta 2010.
* Trauma tyhjästä - Ihmiset voivat traumatisoitua omista harhoistaan Jani Kaaro 22.10.2014 Tiede.fi
Viviana Zelizer

**Viviana A. Zelizer** (s. 19. tammikuuta 1946 Buenos Aires, Argentiina) on Princetonin yliopiston sosiologian professori, joka on tunnettu taloussosiologian tutkija. Hänen alaansa on erityisesti talouden kautta ilmenevät kulttuuriset ja moraaliset merkitykset. Erityisesti *pyhän* taloudellinen arvottaminen on toistuva teema Zelizerin tutkimuksessa; tämä näkyy hänen mukaansa esimerkiksi henkivakuutusratkaisuissa ja seksuaalisten suhteiden yhteydessä tapahtuvassa taloudellisessa vaihdossa.

## Ura
Zelizer opiskeli synnyinmaassaan Argentiinassa lakia kahden vuoden ajan kunnes muutti Yhdysvaltoihin vuonna 1967. Hän valmistui sosiologiksi Rutgersin yliopistosta vuonna 1971, filosofian sekä taiteiden maisteriksi Columbian yliopistosta vuonna 1974, ja tohtoriksi vuonna 1977. Vuonna 1976 Zelizer sai Yhdysvaltojen kansalaisuuden. Hän on kirjoittanut viisi klassikkoaseman saanutta taloussosiologian kirjaa.

## Palkinnot ja kunniamaininnat

* Rockefeller Foundation-stipendi, 1980–1981
* Elizur Wright-palkinto 1985
* C. Wright Mills-palkinto 1985
* Tuck Fund-palkinto 1990
* Guggenheim-stipendi
* Kansallinen humanitaarisen avustuksen apuraha
* Doctor Honoris Causa -titteli 2019, joka myönnettiin Zelizerille uuden taloudellisen sosiologian suuntauksen perustamisen, sekä tyypillisesti sivuutettujen talousalojen, kuten kotitalouksien, hoitotyön ja lahjanvaihdon merkityksen esiin nostamisesta. 

## Teokset

* *Money Talks*, toim. Viviana Zelizer, Nina Bandelj ja Frederick Wherry. Princeton, NJ: Princeton University Press, 2017.
* *Economic Lives: How Culture Shapes the Economy*. Princeton, NJ: Princeton University Press, 2010.
* *Vite economiche*. Bologna: Il Mulino, 2009.
* *The Purchase of Intimacy*. Princeton, N.J.: Princeton University Press, 2005.
* *The Social Meaning of Money*. New York: Basic Books,1994. 
* *Pricing the Priceless Child: The Changing Social Value of Children*. New York: Basic Books, 1985.
* *Morals and Markets: The Development of Life Insurance in the United States.* New York: Columbia University Press, 1979. 

## Lähteet
Ilmapudotus

**Ilmapudotus** tai lentopudotus tarkoittaa tarvikkeiden pudotusta ilma-aluksesta, tyypillisesti laskuvarjon varassa. Tavallisimpia ilmapudotuksen käyttökohteita ovat avustustarvikkeiden kuten ruoka-avun tai lääkkeiden pudottaminen lentokoneesta laskuvarjoilla alueille, jotka ovat muutoin vaikeasti saavutettavissa joko luonnonolojen tai poliittisen tilanteen vuoksi. Toinen tyypillinen ilmapudotuksen käyttökohde on sotajoukkojen huoltaminen pudottamalla näille lentoaluksesta täydennyksiä. Ilmapudotuksella sijoitettavia sotajoukkojen kutsutaan maahanlaskujoukoiksi.

## Lähteet

## Aiheesta muualla
Evere

**Evere** on yksi Belgian 359:stä kunnasta ja yksi Belgian pääkaupunkiseudun yhdeksästätoista. Kuten muutkin Belgian pääkaupungin Brysselin kunnista, Everen kunta on kaksikielinen (Everessä puhutaan flaamia sekä ranskaa). 

Everen pinta-ala on viisi neliökilometriä. Vuoden 2014 alussa kunnassa asui noin 37&nbsp;957 ihmistä ja väestöntiheys oli 7 591 asukasta neliökilometriä kohden. Kunta ei ole väkiluvultaan Brysselin kunnista suurimpia, vaan se on vasta kolmanneksitoista suurin. Everellä on yhteistä rajaa neljän muun kunnan kanssa, jotka ovat Bruxelles-Ville, Schaerbeek, Woluwe-Saint-Lambert ja Zaventem. Ennen vuotta 1954 kunta kuului flaaminkieliseen Brabantin provinssiin.

## Väestö
Everen kunnan väestöstä maahanmuuttajia oli vuoden 2008 alussa noin 18,57&nbsp;%. Samana vuonna 0–17-vuotiaita väestöstä oli 22,86&nbsp;%, 18–64-vuotiaita 59,87&nbsp;% ja yli 65-vuotiaita 17,27&nbsp;%. Vuonna 2009 työttömyysaste oli Everessä 19,3&nbsp;%. Everen pormestarina toimii Rudi Vervoort, joka on Belgian sosialistipuolueen jäsen.

## Ystävyyskaupungit
* : Lokossa

## Lähteet
* Evere (Commune, Region of Brussels, Belgium) - population statistics, map and location
### Viitteet

## Aiheesta muualla
Hello My Name Is

**Hello My Name Is** on Angelspit-yhtyeen neljäs täyspitkä albumi. Se julkaistiin lokakuussa 2011. Sitä edeltävä julkaisu oli "Hideous and Perfect" vuonna 2009.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Regen Magazine: 

## Lähteet

## Aiheesta muualla
* Hello My Name Is discogs.com -sivustolla
Cadwal Chronicles

**Cadwal Chronicles** on Jack Vancen tieteisromaanien sarja, joka koostuu teoksista *Araminta Station* (1987), *Ecce and Old Earth* (1991) ja *Throy* (1992).

## Lähteet

## Aiheesta muualla
* Jumping the Shark On a National Trust Planet. Ferretbrain.com 28.2.2007.
Vaajakosken kirkko

**Vaajakosken kirkko** on Vaajakosken alueseurakunnan kirkko. Kirkkorakennuksen on suunnitellut arkkitehti Armas Lehtinen seurakuntataloksi ja se otettiin virallisesti käyttöön Marian ilmestyspäivänä maaliskuussa 1954. Kirkko peruskorjattiin 1980-luvun alussa. Kirkon kaksinkertaiseksi kasvattaneen laajennuksen 2001 suunnittelivat arkkitehdit Jussi Kantonen ja Tuija Ilves.

Kirkkorakennus on torniton pitkäkirkko ja rakennettu tiilestä ja betonista ja rapattu vaaleaksi.

Lajennuksen yhteydessä seurakuntasaliin saatiin taiteilija Saila Blomkvistin taideteos ”Elämänpuu”. Kirkkoon saatiin 50-vuotislahjaksi uudet kirkkotekstiilit, jotka suunnitteli tekstiilitaiteilija Aino Kajaniemi. jouluksi 2008 kirkkoon saatiin juvalaisen taiteilijan Kari Kärkkäisen puusta veistämän seimiasetelman ja taiteilija Ritva-Sofia Linnun rakutyön ”Pako Egyptiin”. Kirkon alttarilla on kuvanveistäjä Juhani Saksan tekemä risti.

Kirkko oli hyvässä kunnossa, mutta kävi ahtaaksi. Siksi laajennustöiden yhteydessä vanhoille tiloille tehtiin vain perusteellinen pintaremontti. Uusiin tiloihin tuli seurakuntasali, keittiö, toimistotila ja partio- ja nuorisotiloja. Tyyliltään laajennus sopeutuu vanhaan, ja noudattaa 1950-luvun henkeä lamppujen mallia myöten.

## Kuvia

## Lähteet

## Aiheesta muualla
Andreas Hadelöv

**Andreas Hadelöv** (s. 23. heinäkuuta 1975 Kiiruna, Ruotsi) on ruotsalainen entinen jääkiekkomaalivahti. Hän oli perhostyylin maalivahti. Hadelöv on Elitserienin/SHL:n kaikkien aikojen eniten otteluita pelannut maalivahti. Hänellä oli kauden 2011–2012 päättyessä takanaan 529 runkosarjaottelua. Nykyään Hadelöv toimii HockeyAllsvenskan-joukkue Malmö Redhawksin maalivahtivalmentajana.

## Ura
### Seuraura
Hadelöv on IFK Kirunan kasvatti. Hän kuului Kiruna IF:n miesten joukkueeseen jo 16-vuotiaana kaudella 1991–1992 Ruotsin I-divisioonassa. Hadelöv pelasi sarjaa kevääseen 1996 saakka, jonka jälkeen hän siirtyi kaudeksi 1996–1997 Elitserien-joukkue Djurgårdens IF:ään. Hadelöv pelasi siellä tulokaskaudellaan 21 runkosarja- ja kaksi playoff-ottelua. Toisella kaudellaan 1997–1998 hän kävi yhteensä 17 ottelun verran lainalla I-divisioonan Väsby IK:ssa ja Hammarby IF:ssä. Djurgårdenissa Hadelöv voitti kakkosmaalivahtina Elitserien-hopeaa keväällä 1998.

Kaudeksi 1998–1999 Hadelöv siirtyi Malmö Redhawksiin. Hän kantoi runkosarjassa suurimman osan joukkueen torjuntavastuusta, mutta jäi kevään 1999 pudotuspeleissä kakkosmaalivahdiksi Andrew Vernerille. Kaudella 1999–2000 Hadelöv vakiinnutti paikkansa joukkueen ykkösmaalivahtina. Hän pelasi Elitserienin tähdistöottelussa vuosina 2000 ja 2001. Viimeisellä Malmö-kaudellaan 2004–2005 Hadelöv kävi myös yhdeksän ottelun lainalla HockeyAllsvenskanin Växjö Lakersissa. Malmö ajautui keväällä 2005 Elitserienin karsintoihin ja putosi kauden päätteeksi sarjatasoa alemmas.

Malmön pudottua HockeyAllsvenskaniin Hadelöv jatkoi uraansa kaudella 2005–2006 samassa sarjassa, mutta Skellefteå AIK:n joukkueessa. Hän oli nostamassa joukkuetta Elitserieniin kaudeksi 2006–2007. Hadelöv torjui Skellefteålle Elitserien-hopeaa keväällä 2011, mutta kaudella 2011–2012 hän putosi joukkueen kakkosmaalivahdiksi Joacim Erikssonin taakse. Hadelöv voitti kauden päätteeksi taas Elitserien-hopeaa ja päätti ammattilaisuransa kevääseen 2012.

### Maajoukkueura

Hadelöv oli Ruotsin kolmosmaalivahti MM-kilpailuissa vuosina 2000 ja 2001, joista jälkimmäinen turnaus päättyi pronssiin. Hän kuului joukkueen kokoonpanoon kuitenkin vain kahdessa ottelussa luukkuvahtina vuoden 2000 turnauksessa.

## Pelaajauran jälkeen
Kaudesta 2013–2014 Hadelöv on toiminut HockeyAllsvenskan-joukkue Malmö Redhawksin maalivahtivalmentajana.

## Lähteet
*
*

### Viitteet
Retrofleksinen D

**Ɖ** (**ɖ**) eli **retrofleksinen d** on latinalaista kirjaimistoa täydentävä tarkkeellinen kirjain. Sen pienaakkosversio – *d ja häntä* tai täsmällisemmin *d ja retrofleksisyyskoukku* – edustaa kansainvälisessä foneettisessa kirjaimistossa soinnillista retrofleksistä klusiilia, jota äännettäessä kielen kärki on taipunut taaksepäin (esim. monissa ruotsin murteissa *nord*  ’pohjoinen’; intialaisten kielten tarkekirjoituksessa samaa äännettä voidaan merkitä alapisteellisellä d:llä: ḍ  ).

Suuraakkosta kutsutaan *afrikkalaiseksi D:ksi*, sillä sitä käytetään lähinnä eräiden afrikkalaisten kielten – kuten fonin, ajan ja bassan – oikeinkirjoituksessa. Afrikkalaista D:tä ei pidä sekoittaa islannissa, fäärissä ja muinaisenglannissa esiintyvään eth-kirjaimeen (Ð/ð) eikä saamessa, vietnamissa ja eteläslaavilaisissa kielissä esiintyvään poikkiviivalliseen D:hen (Đ/đ), vaikka niiden suuraakkoset ovat yleensä samannäköisiä.

## Lähteet
### Viitteet
Hondurasin lempira

**Hondurasin lempira** (**HNL**) on Hondurasin virallinen rahayksikkö, joka korvasi aiemman peson vuonna 1931. Lempira jakaantuu 100 centavoon eli senttiin. 

## Kolikot
* 10 centavoa
* 20 centavoa
* 50 centavoa

## Setelit
* 1 lempira
* 2 lempiraa
* 5 lempiraa
* 10 lempiraa 
* 20 lempiraa 
* 50 lempiraa 
* 100 lempiraa
* 500 lempiraa 

## Aiheesta muualla
* Lempira

## Lähteet

## Aiheesta muualla

* Hondurasin keskuspankin kotisivut 
* Hondurasin lempiran kurssi euroina
Tera Lynn Childs

**Tera Lynn Childs** on yhdysvaltalainen kirjailija, jonka esikoisteos on *Jumalten jälkeläiset* (*Oh. My. Gods.*) vuodelta 2008. Suomeksi hänen teoksiaan on julkaissut Stabenfeldt.

## Lapsuus
Childs syntyi Minneapolisissa, Minnesotassa. Hänen lapsuudessaan perhe muutti usein, sillä hänen vanhempansa olivat näyttelijöitä. Kun Childs sai muun muassa teatteritiedettä sisältäneet opintonsa valmiiksi, hän ei tarkkaan tiennyt, mihin ammattiin ryhtyisi. Lopulta hän alkoi vähin äänin kirjoittaa kirjaa *Jumalten jälkeläiset*, mistä tulikin menestys.

## Suomennetut teokset
* (alkuperäinen teoksen nimi *Oh. My. Gods.*)
* (alkuperäinen teoksen nimi *Goddess Boot Camp*)
* (alkuperäinen teoksen nimi *Forgive My Fins*)
* (alkuperäinen teoksen nimi *Fins Are Forever*)

## Lähteet

## Aiheesta muualla
*
Paul Maipan

**Paul Maipan** (s. 14. helmikuuta 1944) on intialainen roomalaiskatolinen piispa. Hänet vihittiin papiksi 9. tammikuuta 1971 ja nimitettiin Khammamin hiippakunnan piispaksi 21. huhtikuuta 1997. Piispaksi vihkiminen seurasi 22. elokuuta. Pääkonsekraattorina toimi Mariadas Kagithapu, jota avustivat Saminini Arulappa ja John Mulagada.

## Lähteet
Saminini Arulappa

**Saminini Arulappa** (28. elokuuta 1924 – 13. helmikuuta 2005) oli intialainen roomalaiskatolinen arkkipiispa. Hänet vihittiin papiksi 6. toukokuuta 1950, ja hänet nimitettiin Hyderabadin arkkipiispaksi 6. joulukuuta 1971. Piispaksi vihkiminen seurasi 13. helmikuuta 1972. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.

Arulappa jäi eläkkeelle 29. tammikuuta 2000.

## Lähteet
Millennium Challenge Account

**Millennium Challenge Account** on Yhdysvaltojen vuonna 2002 perustama rahasto, joka kanavoi kehitysapua. Avustusten myöntämisen ehtona on, että vastaanottajamaa kykenee osoittamaan hyvää hallintoa: korruption vähentämistä ja ihmisoikeuksien edistämistä, kansalaisten terveyttä ja koulutusta sekä tervettä talouspolitiikkaa, joka edistää yrittäjyyttä.

## Lähteet
Skinner

**Skinner** on muun muassa seuraavien henkilöiden sukunimi:

* Brett Skinner (s. 1983), kanadalainen jääkiekkoilija
* Brian Skinner, *Fernando del Valle* (s. 1964), yhdysvaltalainen oopperalaulaja
* Burrhus Frederic Skinner (1904-1990), yhdysvaltalainen psykologi, kirjailija, keksijä ja runoilija
* Catherine Skinner (s. 1990), australialainen haulikkoampuja ja olympiavoittaja
* Hunter Skinner (s. 2001), yhdysvaltalainen jääkiekkoilija
* Jeff Skinner (s. 1992), kanadalainen jääkiekkoilija 
* Quentin Skinner (s. 1940), brittiläinen politiikan teoreetikko ja aatehistorioitsija
* Stuart Skinner (s. 1998), kanadalainen jääkiekkomaalivahti.

## Kuvitteellisia henkilöitä

* Agnes Skinner, leskirouva piirrossarjassa *[[Simpsonit]]*
* Seymour Skinner, koulun rehtori piirrossarjassa *Simpsonit*
* Skinner, pääkokki elokuvassa Rottatouille
Pispalan kirkko

**Pispalan kirkko** on yksi Tampereen seurakuntayhtymään kuuluvan Harjun seurakunnan kolmesta kirkosta. Se sijaitsee Ala-Pispalassa Bertel Strömmerin piirtämän, vuonna 1949 valmistuneen seurakuntatalon yhteydessä. Pispalan vanhan puisen kirkon tuhouduttua tulipalossa vuonna 1968 uusi kirkko päätettiin rakentaa seurakuntatalon laajennukseksi, ja arkkitehti Jaakko Ilveskosken suunnittelema laajennusosa vihittiin käyttöön vuonna 1971.

Kirkossa on puinen keskiaikainen krusifiksi ja vuodelta 1660 peräisin oleva, puuleikkauksin koristeltu saarnastuoli, jotka kuuluivat jo Harjun kappelikirkon (1639–1858) kalustoon. Kirkossa on 16-äänikertaiset urut. Kirkko ja seurakuntatalo on suojeltu rakennustaiteellisin ja kulttuurihistoriallisin perustein. 

Kirkossa on 330 istumapaikkaa. Rakennuksen ulkopuolisiin osiin tehtiin kunnostus vuosina 1996–1997. Rakennuksessa järjestetään muun muassa partiotoimintaa.

## Lähteet

## Aiheesta muualla

* Panoraamakuvia Pispalan kirkolta – Virtuaalinen Tampereen kaupunkiopas: VirtualTampere.com
Brett Skinner

**Brett Skinner** (s. 28. kesäkuuta 1983 Brandon, Kanada) on kanadalainen jääkiekkopuolustaja, joka edustaa Elitserienin MoDoa.

## Lähteet
*
*
*
*
Luettelo televisiosarjan Game of Thrones jaksoista

*[[Game of Thrones]]* on yhdysvaltalainen George R. R. Martinin *[[Tulen ja jään laulu]]* -kirjasarjaan perustuva televisiosarja, joka alkoi Yhdysvalloissa HBO-kanavalla 17. huhtikuuta 2011 ja päättyi 19. toukokuuta 2019. Sen loivat David Benioff ja D. B. Weiss, jotka ovat käsikirjoittaneet suurimman osan sarjan jaksoista.

## Yhteenveto
 


## Jaksolista
### Ensimmäinen tuotantokausi (2011)

|}

### Toinen tuotantokausi (2012)

Sarjaa jatkettiin toiselle tuotantokaudelle 19. huhtikuuta 2011 ja näyttelijähaut alkoivat toukokuussa 2011. Ensimmäinen jakso esitettiin Yhdysvalloissa 1. huhtikuuta 2012.

|}

### Kolmas tuotantokausi (2013)

Sarjaa jatkettiin kolmannelle tuotantokaudelle 10. huhtikuuta 2012. Yhdysvalloissa sen esittäminen alkoi 31. maaliskuuta 2013. Kausi käsittää juonellisesti *[[Miekkamyrsky]]n* ensimmäisen puoliskon.

|}

### Neljäs tuotantokausi (2014)

Sarjan neljäs tuotantokausi tilattiin 2. huhtikuuta 2013 ja se esitettiin kevään 2014 aikana.

|}

### Viides tuotantokausi (2015)

8. huhtikuuta 2014 HBO tiedotti sarjaa jatkettavan viidennen ja kuudennen tuotantokauden verran.

|}

### Kuudes tuotantokausi (2016)

Kuudes tuotantokausi alkoi huhtikuussa 2016 Yhdysvalloissa.

|}

### Seitsemäs tuotantokausi (2017)

Seitsemäs tuotantokausi alkoi heinäkuussa 2017 Yhdysvalloissa.

|}

### Kahdeksas tuotantokausi (2019)

Kahdeksas ja viimeinen tuotantokausi esitettiin Yhdysvalloissa vuonna 2019. Kausi koostuu kuudesta jakosta.

## Lähteet

## Aiheesta muualla
* Virallinen sivusto 
* 
*
William Avenya

**William Avenya** (s. 21. kesäkuuta 1955) on nigerialainen roomalaiskatolinen piispa. Hänet vihittiin papiksi Makurdin hiippakuntaan 30. toukokuuta 1981, ja hänet nimitettiin sen vihkipiispaksi sekä Thucca in Mauretanian titulaaripiispaksi 28. marraskuuta 2008. Piispaksi vihkiminen seurasi 24. tammikuuta 2009. Pääkonsekraattorina toimi Athanasius Atule Usuh, jota avustivat John Olorunfemi Onaiyekan ja Renzo Fratini.

## Lähteet